Huruf Kumoring

Huruf KumoringAksara Komering Kaganga atau Aksara Kumoring joda da aksara tradisional khas Suku Komering di Sumatera Selatan, aksara Komering sa joda aksara say dipangaruhi ruwa aksara say uwat di hulu pulaw Sumatora joda Aksara Lampung rik Aksara Ogan sehingga tibontuk da aksara Komering sa.

Sajarah
Aksara Komering dipakay di zaman samakkung Islam kuruk guk Bumi Komering, saradu Islam kuruk masyarakat Komering kok lamon makay Arab Melayu Jawi sabagay tulisan. Aksara Komering munih tipakay di zaman Balando anjajah, isi na tentang strategi porang ngalawan Balando. Aksara Komering waktu sina mak sabasing jolma panday ngaliak, nulis, rik ambaca na tirabaiko bukhianat guk BalandoGerbang SMAN 1 Campaka makai Aksara Komering.

Bentuk
Bontuk huruf Komering sa lobih rodik guk Huruf Ogan jak pada Huruf Lampung, say dipa uwat huruf imbangan na say makka di huruf Lampung. Radu sina lamon bontuk-bontuk huruf barih na say kok panday ticawako kakak-baradik rik huruf Ogan.

Asal Mula
Tiparkira ko huruf Komering sa mak sajawohan ga lahir na jak huruf Ogan, ngingok ko pocak na say goh-goh. Tahun say pasti na makkung ka say panday, tahun pira nihan huruf Komering sa muncul. Aksara Komering sa tiparkira ko partamo kali titulis di daerah Komering Tongah, pasal na lokok lamon bukti say panday tiliyak rik tijadi ko acuan, walaupun tiap tiyuh bontuk na sumang-sumang, man tiliyak ko di Komering Ilir makka tulisan sapoja sa, sapona munih di Komering Ulu say cutik peninggalan tentang Aksara Komering sija sa.https://sumsel.bps.go.id/indicator/28/306/1/angka-melek-huruf-.html

Gambar

Rujukan

Kaban:Aksara-Aksara